এপ্রিলের ২৭ তারিখ (২০১৮) দক্ষিণ কোরিয়ার প্রেসিডেন্ট মুন এবং উত্তর কোরিয়ার চেয়ারম্যান কিমের সাথে সীমান্ত সংলগ্ন দক্ষিণ কোরিয়ার “পনমনজুম” নামে একটি গ্রামে শীর্ষ বৈঠক অনুষ্ঠিত হয়। এই ঐতিহাসিক বৈঠক ছিল একটি মাইল ফলক। দুই নেতার মধ্যে দীর্ঘ বৈঠকের পর কোরীয় উপদ্বীপকে পারমাণবিক অস্ত্রমুক্তসহ শান্তি, উন্নয়ন এবং অন্যান্য মৌলিক বিষয়ে যে ঘোষনা দিয়েছেন তা একটি বিষ্ময়কর উদাহরণ হিসাবে বিশ^ ইতিহাসে স্থান করে নিবে। এত অল্পসময়ে বিশে^ এরকম একটা বিষ্ময়কর ঘটনা ঘটে যাবে তা কেহ কল্পনাও করেন নার্ই। কয়েক মাস আগেও উত্তর কোরিয়া এবং দক্ষিণ কোরিয়ার শীর্ষ নেতৃত্বে মধ্যে কেটি গুরুত্বপূর্ণ এবং সাথে সাথে হৃদ্যতাপূর্ণ শীর্ষ বৈঠক অনুষ্ঠিত হবে এবং আলোচিত সব বিষয়ে দুই নেতা একমত হয়ে ইসতেহার হিসাবে প্রকাশ করবে তা কেহ কল্পনাও করতে পারেন নাই। মার্কিন যুক্তরাষ্ট্রকে আঘাত করার ক্ষমতাসম্পন্ন দূর পাল্লার মিসাইলের অনবরত পরীক্ষা, উত্তর কোরিয়ার নেতা কিম এবং আমেরিকার প্রেসিডেন্ট ট্রাম্পের মধ্যে অনবরত অকথ্য ভাষায় গালিগালাজ সারা বিশে^র রাজনৈতিক পরিবেশ হাস্যসম্পদ, অসহনীয় এবং অমর্যদাকর হয়ে উঠেছিল। দুই কোরিয়ার শীর্ষ নেতারা এক বৈঠকেই যে সমঝোতার ইতিহাস সৃষ্টি করলেন তা কূটনৈতিক জগতে অনেকদিন বিষ্ময়ের ব্যাপার হয়ে থাকবে। যাই হউক “পানমুনজমের” শীর্ষ সম্মেলনে দুই নেতা কোরীয় উপদ্বীপকে পারমাণবিক অস্ত্রমুক্ত রাখার জন্য একত্রে কাজ করার দৃঢ় ঘোষণা দিয়েছেন। সিউল ও পিয়ংইয়ংয়ের মধ্যে ঐক্য, সমঝোতা এবং শান্তিপূর্ণ সহ-অবসস্থান যে উভয় দেশের জনগণের এবং নেতাদের দীর্ঘ দিনের প্রত্যাশা তা এই শীর্ষ সম্মেলনে দুই নেতার করমর্দন, আন্তরিক কোলাকুলি, আন্তরিক মেলামেশা দেখলেই বোঝা যায়, আসলে এই উপদ্বীপের দীর্ঘ দিনের কালো অধ্যায়ের কারণ ছিল চীন, জাপান, সোভিয়েট ইউনিয়ন এবং যুক্তরাষ্ট্র ইত্যাদির ক্ষমতা এবং স্বার্থের লড়াই। মাত্র কিছুদিন আগেও পিয়ংইয়ং এর সিউলের প্রতি যুদ্ধংদেহী হুমকি অব্যাহত ছিল। দক্ষিণ কোরিয়ায় অনুষ্ঠিত অলিম্পিকে আমন্ত্রিত কিমের বোন ইয়োজং দক্ষিণ কোরিয়ার প্রেসিডেন্টর সাথে এক বৈঠক করেন। সে থেকে দ্রুত বরফ গলতে শুরু হয়। এরপর দক্ষিণ কোরিয়ার একটি প্রতিনিধি দল কিমের একটি আমন্ত্রণপত্র মার্কিন প্রেসিডেন্ট ডোনাল্ড ট্রাম্পের কাছে পৌঁছিয়ে দেন। সে থেকে দ্রুত পট পরিবর্তন আরম্ভ হয়।